Πρόκειται για ένα πολύ όμορφο διαμέρισμα στο κέντρο της πόλης και μόλις 15' με τα πόδια από την παλιά πόλη. Το σπίτι μας εξέπληξε θετικά, μιας και ήταν πολύ πιο όμορφο και άνετο απ' ότι περιμέναμε. Ήταν πεντακάθαρο με όλες τις ανέσεις που αναφέρονται στην περιγραφή του σπιτιού. Μείναμε 3 άτομα για 5 μέρες και δεν αντιμετωπίσαμε κανένα πρόβλημα! Νοικιάσαμε αμάξι διότι θέλαμε να γυρίσουμε το νησί αλλά και λόγω έντονης ζέστης (αρχές Ιουλίου). Ο Γιώργος μας μετέφερε από και προς το αεροδρόμιο χωρίς επιπλέον χρέωση και κατά την άφιξή μας, μας έκανε μια μικρή βόλτα στην πόλη για να μας δείξει κάποια βασικά σημεία αλλά και μαγαζιά για φαγητό και ποτό! Το πρώτο βράδυ που φτάσαμε η Τάνια μας είχε φτιάξει κοτόπιτα αλλά και σπιτική μαρμελάδα για να έχουμε για πρωινό τις επόμενες μέρες. Η επικοινωνία μας μαζί τους ήταν περισσότερο από εξαιρετική, ήταν πάντα εκεί για να μας ενημερώσουν ή να μας βοηθησουν. Έξω από το σπίτι μας υπήρχε ένας πίνακας επικοινωνίας, ώστε να αφήνουμε σχόλια, απορίες κτλ. Πολύ έξυπνο. Σας ευχαριστούμε πολύ για την υπέροχη φιλοξενία Γιώργο και Τάνια! Ελπίζω να σας ξανά δούμε σύντομα!